hotchpotch/miracl-hf-unified huggingface dataset:
PKO Bank Polski
PKO Bank Polski S.A. eli koko nimeltään Powszechna Kasa Oszczędności Bank Polski Spółka Akcyjna on Puolan suurin liikepankki. Se on perustettu alkujaan säästökassana 8. helmikuuta 1919. Pankin pääkonttori sijaitsee Varsovassa. Pankin osake noteerataan Varsovan pörssissä, jonka suurimpien yhtiöiden WIG20-osakeindeksissä pankin osake oli helmikuussa 2018 painoarvoltaan merkittävin (paino 16,1 % indeksistä).
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 900. Se luokiteltiin tällä listalla Puolan toiseksi suurimmaksi pörssiyritykseksi öljy-yhtiö PKN Orlenin jälkeen. PKO Bank Polskin markkina-arvo oli 10,5 miljardia Yhdysvaltain dollaria (toukokuussa 2017) ja liikevaihto 3,81 miljardia USD (2016).
Pankilla oli 1 179 toimipistettä kotimaassaan ja konttori myös Saksassa. Yrityksen henkilökuntaan kuului noin 29 000 ihmistä.
Remember (Walking in the Sand)
Remember (Walking in the Sand), joka tunnetaan myös nimeltä Remember, on George ”Shadow” Mortonin tekemä kappale. Sen äänitti alun perin tyttöryhmä The Shangri-Las, jonka versio kappaleesta sijoittui Billboard Hot 100 -listan 5. sijalle vuonna 1964. Aerosmithin vuonna 1980 tekemästä coverista tuli myös pienoinen hitti.
Langobardien hallintokeskukset Italiassa
Langobardien hallintokeskukset Apenniinien niemimaalla on maailmanperintökohteeksi nimetty historiallisten kohteiden kokonaisuus. Langobardit yhdistivät arkkitehtuurissaan roomalaisajan, kristinuskon mystiikan, Bysantin ajan sekä germaanien tyylejä.
Kokonaisuus muodostuu seitsemästä 500–700-luvuilta peräisin olevasta kohteesta eri puolilla nykyistä Italiaa:
Makano
Makano (myös "Makono") on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin kaakkoisosassa 80 kilometriä Kitasta kaakkoon. Kunnassa on 11 000 ja kylässä 1 300 asukasta (vuonna 2009).
Makanon kunta rajoittuu pohjoisessa Kitan piirin Kassaron, Sébékoron ja Senkon, lännessä Sirakoron ja idässä Koulikoron alueen Katin piirin Nioumamakanan, Sobran ja Bossofalan kuntiin. Maisemaa leimaavat vuorijonot, laaksot ja tasangot. Pysyviä vesistöjä ei ole. Ilmasto on sudanilaistyyppinen.
Kuntaan kuuluu 15 kylää. Asukkaat ovat etupäässä fulbeja. Lisäksi on bambaroita, mandinkoja ja soninkeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, riisi ja puuvilla. Kotieläimiä ovat naudat, lampaat, vuohet, aasit ja siipikarja. Lisäksi hyödynnetään metsiä, harjoitetaan käsityöammatteja ja pienimuotoista kaupankäyntiä.
Jari Jussila
Jari Jussila on suomalainen tietokirjailija, tietohallintojohtaja ja tietojohtamisen tutkijayliopettaja Hämeen ammattikorkeakoululla . Hän on tutkinut sosiaalisen median käyttöä yrityksissä ja tuo itsekin aktiivisesti esiin tutkimustaan sosiaalisessa mediassa.
Jussila valmistui Hämeen ammattikorkeakoulusta automaatiotekniikan insinööriksi vuonna 2003. Tuotantotalouden diplomi-insinööriksi hän valmistui vuonna 2007 Tampereen teknillisen yliopiston Porin yksiköstä. Vuonna 2010 hän aloitti projektipäällikön tehtävät Tampereen teknillisen yliopiston Tiedonhallinnan ja logistiikan laitoksella, jossa hän alkoi myös tehdä väitöskirjaansa. Jussila toimi projektipäällikkönä Soita-hankkeessa, jossa kehitettiin ja pilotoitiin asiakasymmärryksen luomista sosiaalisin median keinoin. Jussila keskittyi sosiaalisen median käyttöön B2B-yrityksissä vuonna 2015 valmistuneessa Social Media in Business-to-Business Companies’ Innovation -väitöskirjassaan. Tutkimuksen mukaan sosiaalinen media tuo yrityksille paljon hyötyjä innovaatiotoimintaan ja se voi myös lyhentää tuotekehitykseen kuluvaa aikaa. Tutkimuksessa kehitettiin sosiaalisen asiakasoppimisen malli.
Vuodesta 2016 alkaen Jussila on toiminut tietohallintojohtajana Moodmetric-yrityksessä, joka on kehittänyt stressin mittaamiseen soveltuvan sormuksen ja kännykkäsovelluksen.
Helmikuussa 2018 ilmestyi Jussilan, Isotaluksen ja Matikaisen toimittama Twitter viestintänä -kirja. Kyseessä on ensimmäinen suomenkielinen Twitter-tutkimus.
Jelena Karleuša
Jelena Karleuša Tošić (; s. 17. elokuuta 1978) on serbialainen turbofolk-laulaja. Karleušan esikoisalbumi, "Ogledalce", julkaistiin vuonna 1995.
Kassaro
Kassaro on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin kaakkoisosassa 73 kilometriä Kitasta itään. Kunnassa on 21 600 ja kylässä 3 600 asukasta (vuonna 2009).
Kassaron kunta rajoittuu pohjoisessa Kitan piirin Kotouban ja Madinan, lännessä Sébékoron, etelässä Makanon ja idässä Koulikoron alueen Katin piirin Bossofalan kuntiin. Kunnassa sijaitsevat Kassaron ja Nafadji-coron metsäalueet. Ilmasto on sudanilaistyyppinen.
Kuntaan kuuluu 17 kylää. Asukkaat ovat etupäässä fulbeja. Lisäksi on bambaroita, mandinkoja, soninkeja, maureja ja kagoroja.
Kassaron kautta kulkee Kitan ja Katin välinen maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, riisi, maapähkinä, puuvilla, maissi ja lehmänpapu. Kotieläimiä ovat naudat, lampaat, vuohet ja siipikarja. Lisäksi hyödynnetään metsiä ja harjoitetaan kaupankäyntiä.
Palveluihin kuuluu seitsemän alakoulua, yläkoulu ja neljä terveyskeskusta. Nähtävyyksiä ovat Kondoun linnoitus, Mossobanin kukkula ja Mogoyobougoun luola.
Saksan jalkapallon 1. Bundesliiga 1997–1998
Saksan jalkapallon 1. Bundesliigan kausi 1997–1998 oli järjestyksessään 35. maan korkeimman sarjatason, 1. Bundesliigan, kausi. Se alkoi 1. elokuuta 1997 ja päättyi 9. toukokuuta 1998. Hallitsevana mestarina kauteen lähti FC Bayern München.
Lasse Fagerström
Lasse Erik Fagerström (22. joulukuuta 1951 Karjaa – 4. lokakuuta 2016) oli suomalainen näyttelijä. Hän teki lähes neljän vuosikymmenen mittaisen uran Turun ruotsalaisen teatterin riveissä. Televisiossa hän näytteli muun muassa sarjoissa "Vandrande skugga", "Vihan päivät" ja "Hovimäki".
Fagerström opiskeli teatteritaiteita vuosina 1973–1977, sitä ennen hän oli opiskellut kaupallisia aineita. Fagerström näytteli Turun ruotsalaisessa teatterissa 1977–1980 ja 1981–1983 sekä edelleen vuodesta 1985 eteenpäin. Vuosina 1983–1985 hän näytteli Helsingin Svenska Teaternissa.
Fagerström teki pitkän uransa aikana rooleja lukemattomissa näytelmissä, joista mainittakoon "Kom igen, Charlie" (1989), "Lyckan kommer sällan ensam" (1997) ja "Sylvi" (2014).
Fagerström näytteli myös lukuisissa televisiotuotannoissa, sekä suomeksi että ruotsiksi. Yle TV2:n epookkidraamassa "Hovimäki" hänellä oli piirilääkäri Johan Ingbergin rooli. Vuonna 1991 hänellä oli kupariseppä Backmanin rooli Åke Lindmanin ohjaamassa tuotannossa "Vihan päivät". Valkokankailla Fagerström teki sivuroolin elokuvissa "Vares – Uhkapelimerkki" ja "Risto Räppääjä ja Sevillan saituri".
Fagerström teki aktiiviuraa aina kuolemaansa asti: hän kuoli sairaskohtaukseen teatterissa 4. lokakuuta 2016. Samaisen syyskauden aikana hän näytteli Canterburyn arkkipiispaa Pekka Sonckin ohjaamassa näytöskappaleessa "Kungens tal".
Leitra
Leitra on tanskalainen yritys, joka valmistaa kinnereitä eli poljettavia ajoneuvoja samalla nimellä.
Ruotsissa alettiin myymään piirrustuksia Fantom-kinneristä 1930- ja 1940-luvuilla ja piirrustuksia myytiin lähemmäs 100 000 kappaletta. On epäselvää, kuinka monta kinneriä rakennettiin.
1970-luvun lopun energiakriisi inspiroi pilotti ja insinööri Carl Georg Rasmussenia kehittämään modernin version kinneristä. Hän perusti Leitra-yrityksen (nimi tulee sanoista Let individuel transport) ja rakensi ensimmäisen Leitran vuonna 1980. Ero Fantomin kinneriin on Leitran kolme pyörää neljän sijasta ja että Leitrassa on lasikuiturunko Fantomin vanerirunkoon verrattuna.
Jakob Porsér
Hans Jacob Porsér (s. 13. helmikuuta 1978) on ruotsalainen pelisuunnittelija.
Jacob Porsér, alias "JahKob", perusti Mojang-yrityksen yhdessä Markus Persson ja Carl Mannehin kanssa. Hän ja Persson loivat tietokonepelin Minecraft.
Bota Sot
Bota Sot (""Maailma tänään"") on Sveitsissä ja Kosovossa päivittäin ilmestyvä albaniankielinen sanomalehti.
Xhevdet Mazrekaj perusti Bota Sot GmbH:n Sveitsissä vuonna 1995. Lehteä painettiin Sveitsin lisäksi Saksassa ja Yhdysvalloissa ja myytiin albaanipakolaisille. Vuonna 1999 lehteä julkaistiin myös Makedoniassa, josta sitä jaettiin Makedoniassa ja Kosovossa asuville.
2000-luvun alussa Bota Sot suhtautui myönteisesti Kosovon demokraattiseen liittoon ja sen puheenjohtajaan Ibrahim Rugovaan.
19. lokakuuta 2001 lehden toimittaja Bekim Kastrati murhattiin Prištinassa. Myös toinen Kastratin autossa olleista matkustajista, Ibrahim Rugovan läheinen neuvonantaja murhattiin ja kolmas, Kosovon vapautusarmeijan entinen jäsen haavoittui. Rikokset olivat yhä selvittämättä vuonna 2018.
27. syyskuuta 2003 lehden Sveitsin toimitukseen tuotiin kotitekoinen käsikranaatti, joka ei räjähtänyt. Teosta epäilty sveitsiläis-makedonialainen mies pidätettiin tammikuussa 2017. Hänet tuomittiin 10 vuodeksi vankeuteen ja 15 466 yhdysvaltaindollarin korvauksiin kolmelle toimittajalle. Tuomitun mukaan hänen tarkoituksensa oli vain pelotella toimittajia.
Vuodesta 2003 lehteä on painettu myös Prištinassa uudessa painotalossa.
Kesäkuussa 2005 Bota Sotin toimittajaa Bardhyl Ajetia ammuttiin Prištinan lähellä ja hän kuoli. Häntä oli uhattu kuukautta aiemmin. Hän ja lehti olivat kesällä 2002 tukeneet kansainvälisiä viranomaisia, jotka pidättivät rikoksista epäiltyjä Kosovon vapautusarmeijan jäseniä. Ajeti oli myös arvostellut albaaneja nationalistimielenosoittajia, jotka vaativat kansainvälisiä joukkoja vapauttamaan pidätetyt Vapautusarmeijan jäsenet.
Index Kosovan ja Gallup Internationalin vuonna 2006 tekemän mielipidetiedustelun mukaan Bota Sot oli Kosovon neljänneksi luetuin sanomalehti.
Cativa-prosessi
Cativa-prosessi on etikkahapon valmistamiseen käytetty menetelmä. Menetelmässä lähtöaineena käytetään metanolia ja hiilimonoksidia. Cativa-prosessin kehittivät BP:n tutkijat 1990-luvulla ja nykyään se on tärkein teollisen mittakaavan etikkahapon valmistusmenetelmä ja se on suurelta osin korvannut aikaisemmin käytetyn Monsanto-prosessin.
Cativa-prosessi muistuttaa reaktiomekanismiltaan Monsanto-prosessia. Erona on, että katalyyttinä reaktiossa käytetään Monsanto-prosessissa käytetyn rodiumkompleksin sijaan iridiumkompleksia esimerkiksi dijododikarbonyyli-iridaatti(I)a ([Ir(CO)I]). Iridiumkompleksi on rodiumkompleksia halvempi ja katalyyttinä noin viisi kertaa tehokkaampi.
Cativa-prosessin yksinkertaistettu mekanismi on seuraava. Ensimmäisessä vaiheessa metanoli reagoi vetyjodidin kanssa muodostaen jodimetaania. Jodimetaani reagoi hapettavalla additiolla iridiumkompleksin (allaolevassa kuvassa 1) kanssa, jolloin iridium hapettuu hapetusluvulta +I hapetusluvulle +III. Tällöin muodostuu kompleksi 2. Hiilimonoksidi korvaa tästä kompleksista yhden jodoligandin ja muodostuu uusi kompleksi 3. Tämä kompleksi hajoaa iridiumin katalysoimana muodostaen asetyylikompleksin 4. Reaktio on tyypiltään insertioreaktio. Tämä kompleksi reagoi pelkistävällä eliminaatiolla, jolloin muodostuu asetyylijodidia. Asetyylijodidi hydrolysoidaan, jolloin muodostuu etikkahappoa ja vetyjodidia. Etikkahappo erotetaan ja vetyjodidi voidaan käyttää edelleen jodimetaanin valmistamiseen metanolista.
Suomen ralli 2007
Suomen ralli 2007 (sponsorinimeltään Neste Oil Rally Finland 2007) oli kauden yhdeksäs ralli, joka ajettiin 2.–5. elokuuta. Rallin päätukikohta oli Jyväskylä. Kisan voitti Suomen Marcus Grönholm, toinen oli Suomen Mikko Hirvonen ja kolmas ranskalainen Sébastien Loeb. Junioreiden luokan voitti ruotsalainen Patrik Sandell. Rallissa ajettiin 23 erikoiskoetta, joilla yhteispituutta oli noin 360 kilometriä.
Koha Group
Koha Group (Kosovo Grupl KOHA SH.p.k) on kosovolainen media-alan yritys. Yhtiön omistaa ja sitä johtaa Flaka Surroi. Koha Groupiin kuuluvat televisioyhtiö Kohavision TV (KTV) (vuodesta 2000) ja uutiskanava Arta TV (Arta News / Arta KTV), sanomalehdet Koha Ditore (1997–) ja Građanski Glasnik (2006–), Koha Print -kirjapaino (1996–), Koha-kustantamo ja Koha Net -internet-palveluntarjoaja.
Veton Surroi perusti Kohan ja jatkoi yhtiön johdossa vuoteen 2004, jolloin hän perusti oman ORA-puolueen ja siirsi yhtiön omistuksen siskolleen Flaka Surroille.
Maastohiihto talviolympialaisissa 2018 – miesten sprintti
Maastohiihdon miesten perinteisen hiihtotyylin sprinttikilpailu talviolympialaisissa 2018 järjestettiin 13. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.
Maastohiihto talviolympialaisissa 2018 – naisten sprintti
Maastohiihdon naisten perinteisen hiihtotyylin sprinttikilpailu talviolympialaisissa 2018 järjestettiin 13. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.
Sébékoro
Sébékoro on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin itäosassa 60 kilometriä Kitasta itään. Kunnassa on 32 800 ja kylässä 3 600 asukasta (vuonna 2009).
Sébékoron kunnan pinta-ala on 1 522 neliökilometriä. Se rajoittuu pohjoisessa Kitan piirin Madinan, idässä Kassaron, etelässä Makanon ja Senkon ja lännessä Bendougouban, Kita Nordin ja Djidianin kuntiin. Tärkein vesistö on Baoulén sivujoki Badinko. Seutu kuuluu Sudanin vyöhykkeeseen.
Kuntaan kuuluu 16 kylää. Niistä suurimmat ovat 10 000 asukkaan Badinko ja 6 600 asukkaan Maréna. Asukkaat ovat etupäässä fulbeja. Lisäksi on mandinkoja, soninkeja, bambaroita, diawandoja ja kagoroja.
Sébékoron kautta kulkee Kitan ja Katin välinen maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan puuvillaa ja maapähkinää. Kotieläimiä ovat naudat, lampaat, vuohet ja siipikarja. Sébékorossa, Badinkossa, Marénassa ja Bangassissa pidetään viikottaiset markkinat.
Juhani Koskinen (kaupunginjohtaja)
Kaarlo Juhani Koskinen (28. toukokuuta 1929 Suonenjoki – 17. tammikuuta 2018 Kuopio) oli suomalainen opettaja, kuntapoliitikko ja kuntajohtaja. Hän toimi Kuopion apulaiskaupunginjohtajana 1970–1982 ja kaupunginjohtajana 1982–1990.
Initial coin offering
Initial coin offering (ICO) on englanninkielinen termi kiistanalaiselle joukkorahoituksen muodolle, joka keskittyy kryptovaluuttoihin kasvuyritysten pääoman lähteenä. Tässä rahoitusmuodossa tietty määrä joukkorahoitetusta valuutasta varataan sijoittajille rahakkeiden muodossa (englanniksi "token"). Vaihto tapahtuu perinteisiä valuuttoja tai muita kryptovaluuttoja vastaan.
ICO-tyylinen rahoitus tarjoaa osallistumismahdollisuuksia piensijoittajille, mutta myös porsaanreikiä, joiden avulla yritykset voivat välttää sääntelyä ja välikäsiä, kuten pankit, riskisijoittajat ja pörssit. Sijoittajille, ICO-rahoitusten sanotaan olevan hyvin riskialttiita. Rahoitusmuotoa koskevaa lainsäädäntöä on vuoden 2017 jälkeen tulossa useisiin maihin, kuten Yhdysvaltoihin. Ainakin Etelä-Korea ja Kiina ovat kieltäneet ICO-rahoituksen.
Galicia (1750)
Galicia oli Espanjan laivaston vuonna 1750 vesille laskettu 70-tykkinen kaksikantinen linjalaiva.
Alus tilattiin Havannasta Kuubasta. Alus laskettiin vesille 1750.
Vuonna 1751 alus lähti päällikkönään Luis de Velasco "Infanten" ja "Princesan" kanssa Havannasta Cartagenaan Kolumbiaan. Kuormauksen jälkeen alus jatkoi matkaansa saattueen mukana Cartagenasta Havannan kautta Cádiziin.
Alus lähti 1. maaliskuuta 1752 Havannasta "Infanten", "Princesan" ja "Rayon" kanssa saapuen Cádiziin 30. huhtikuuta. Vuonna 1754 alus kuljetti raskasta tykistöä Barcelonasta Cartagenaan.
Ramon Untersander
Ramon Untersander (s. 21. tammikuuta 1991 Alt Sankt Johann, Sveitsi) on sveitsiläinen jääkiekkopuolustaja, joka pelaa National League A:n SC Bernissä. Hän laukoo oikealta.
Untersander on SC Rheintalin kasvatti. Hän siirtyi 14-vuotiaana HC Thurgaun junioreihin kaudeksi 2005–2006. Kaudeksi 2006–2007 Untersander siirtyi edelleen HC Davosin U17-junioreihin. Hän voitti Elite Novizenin pudotuspelien syöttöpörssin sekä puolustajien pistepörssin tehoilla 2+9=11. Untersander voitti kauden päätteeksi sarjan mestaruuden. Hän debytoi Davosin miesten joukkueessa vain 17-vuotiaana kaudella 2009–2010, jolloin Untersander pelasi National League A:ssa tulokaskaudellaan 35 runkosarja- ja kaksi playoff-ottelua ilman tehopisteitä. Kauden 2010–2011 päätteeksi hän voitti Sveitsin-mestaruuden.
Kaudella 2011–2012 Untersander edusti Davosia myös seuran perinteisesti isännöimässä Spengler Cupissa, jonka joukkue voitti. Hän pelasi Davosin lisäksi kauden aikana myös viisi ottelua lainalla EHC Bielissä, jonne Untersander siirtyi jatkamaan NLA-uraansa kaudeksi 2012–2013. Kaudella 2014–2015 hän oli Bielin tehokkain puolustaja tehoilla 3+14=17.
Untersander siirtyi kaudeksi 2015–2016 SC Berniin. Hän oli kuudella osumallaan joukkueen eniten maaleja tehnyt puolustaja. Pudotuspeleissä Untersander voitti tehoilla 3+9=12 koko NLA:n puolustajien piste- ja syöttöpörssin sekä jakoi maalipörssin voiton Genève-Servette HC:n Romain Loeffelin kanssa. Hän voitti kauden päätteeksi Sveitsin-mestaruuden. Kaudella 2016–2017 Untersander oli Bernin tehokkain puolustaja tehoilla 12+18=30, joilla hän sijoittui koko NLA:n puolustajien maalipörssissä toiseksi edellään vain Lausanne HC:n Joel Genazzi sekä jakoi puolustajien pistepörssin viidennen sijan EV Zugin Raphael Diazin kanssa. Untersander jakoi Diazin kanssa myös pudotuspelien puolustajien maalipörssin voiton viidellä osumallaan ja sijoittui puolustajien pistepörssissä toiseksi hänen jälkeensä. Untersander voitti kauden päätteeksi Sveitsin-mestaruuden.
Untersander edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Untersander teki A-maajoukkuedebyyttinsä Deutschland Cupissa 7. marraskuuta 2014 Münchenissä isäntäjoukkue Saksaa vastaan. Hän on kuulunut myös Sveitsin kapteenistoon kaudella 2017–2018. Untersander edusti joukkuetta kauden aikana Spengler Cupissa, jonka finaaliin Sveitsi eteni, mutta hävisi kuitenkin Kanadalle lukemin 3–0.
Untersander pelasi myös alle 20-vuotiaiden MM-kilpailuissa vuosina 2010 ja 2011, joista ensimmäisessä turnauksessa hänet valittiin Ruotsia vastaan pelatun pronssiottelun päätteeksi Sveitsin ottelun parhaaksi pelaajaksi. Untersander pelasi myös alle 18-vuotiaiden Ivan Hlinkan muistoturnauksessa vuonna 2008. Yhteensä hän on pelannut 31 nuorten ja 43 poikien maaottelua.
San Telmo (1788)
San Telmo oli Espanjan laivaston vuonna 1788 vesille laskettu 74-tykkinen San Ildefonso -luokan linjalaiva.
Alus laskettiin vesille 20. kesäkuuta 1788.
Vuonna 1819 aluksen päällikkönä oli Joaquin de Toledo y Parra, kun se oli kontra-amiraali Rosendo Porlier y Astegueitan lippulaivana. Alus matkasi Callaoon kuljettaen täydennyksiä siirtomaasotiin. Matkalla alus vaurioitui kovassa merenkäynnissä Drakensalmessa Kaphornin eteläpuolella ja upoten syyskuussa 1819. Aluksen tuhossa sai surmansa 644 upseeria, merisotilasta ja merimiestä.
Saksan Bundesliigan kausi 1963–1964
Saksan Bundesliigan kausi 1963–1964 oli ensimmäinen 1. Bundesliigan, kausi. Se alkoi 24. elokuuta 1963 ja päättyi 9. toukokuuta 1964.
Bundesliigan historian ensimmäisen maalin teki Dortmundin Friedhelm Konietzka avauspelissä Werder Bremeniä vastaan.
Ensimmäisen Bundesliigakauden mestaruuden voitti 1. FC Köln ja ensimmäiset Bundesliigasta alemmalle sarjatasolle pudonneet seurat olivat Preußen Münster ja 1. FC Saarbrücken.
Jokainen joukkue pelasi toisiaan vastaan kaksi kertaa kauden aikana: kerran kotona ja kerran vieraissa. Voitosta joukkue saa kaksi, tasapelistä yhden ja häviöstä nolla pistettä. Kauden päätteeksi eniten pisteitä kerännyt joukkue voitti mestaruuden ja kaksi viimeiseksi jäänyttä joukkuetta putosi silloiseen Regionalligaan. Jos kaksi tai useampi joukkue olisi päätynyt tasapisteisiin, ratkottaisiin mestari maalikeskiarvolla, joka oli yleisesti käytössä ennen maalieroa.
Bundesliigan mestari ansaitsi osallistumisoikeuden Mestarien liigan edeltäjään Euroopan Cupiin kaudeksi 1964-1965.
Bundesliigaan valittiin 16 joukkuetta Oberligasta. Länsi- ja Etelä-divisioonasta valittiin kummastakin viisi joukkuetta, kolme joukkuetta valittiin Pohjois-divisioonasta ja kaksi Lounais-divisioonasta. Viimeinen osallistuja valittiin Oberliga-Berliinistä.
Chachi Gonzales
Olivia Irene ”Chachi” Gonzales (s. 23. tammikuuta 1996 Houston, Texas, Yhdysvallat) on yhdysvaltalainen tanssija, koreografi ja näyttelijä. Hän kuului I.aM.mE-nimiseen katutanssiryhmään, joka valittiin voittajaksi "America’s Best Dance Crew" -sarjan kuudennella tuotantokaudella vuonna 2011. Sen jälkeen hän on toiminut tanssin opettajana eri puolilla maailmaa. Vuonna 2012 Gonzales palkittiin teini-ikäisten sarjassa vuoden koreografina World of Dance -palkintogaalassa. Hän on esiintynyt muun muassa Adam Irigoyenin ja Meghan Trainorin musiikkivideoilla.
Gonzalesin YouTube- ja Instagram-sivuilla on yli 1,3 miljoonaa seuraajaa kummallakin. Vuonna 2018 hän oli mukana Rabbit Filmsin tuottamassa "Huippujengi"-sarjan yhdysvaltalaisessa versiossa "Ultimate Expedition". Elokuussa 2018 Gonzales kihlautui Rabbit Filmsin toiminnasta Yhdysvalloissa vastaavan Jukka Hildénin kanssa.
Dominik Schlumpf
Dominik Schlumpf (s. 3. maaliskuuta 1991 Mönchaltorf, Sveitsi) on sveitsiläinen jääkiekkopuolustaja, joka pelaa National League A:n EV Zugissa. Elite Prospects -sivuston Reto Grimmin mukaan hän on työteliäs joukkuepelaaja, joka on parhaimmillaan omassa puolustuspäässä, jossa Schlumpf voittaa paljon yksi vastaan yksi -tilanteita. Hän laukoo oikealta.
Schlumpf on Zürcher SC:n kasvatti. Kauden 2007–2008 päätteeksi hän voitti seurassa alle 17-vuotiaiden Elite Novizenin mestaruuden ja GCK Lionsin A-nuorissa Elite Jr. A:n mestaruuden. QMJHL-joukkue Shawinigan Cataractes varasi Schlumpfin 65. pelaajana . Hän pelasi joukkueessa kolme seuraavaa kautta.
Kaudeksi 2011–2012 Schlumpf palasi kotimaahansa ja siirtyi HC Luganon National League A -joukkueeseen. Hän aloitti kautensa kuitenkin yhden ottelun lainalla SC Bernissä, jossa Schlumpf teki NLA-debyyttinsä 17. syyskuuta 2011 Fribourg-Gottéronia vastaan. Hän keräsi ottelusta teholukeman –1. Schlumpf teki NLA:ssa kauden aikana kaikkiaan 17 runkosarjaottelussa kaksi syöttöpistettä ja kuudessa playoff-ottelussa yhden syöttöpisteen. Hän pelasi kauden aikana myös kolme ottelua lainalla sarjatasoa alempana National League B:n EHC Baselissa. Ensimmäisellä kokonaisella NLA-kaudellaan 2012–2013 Schlumpf teki Luganossa 50 runkosarja- ja seitsemässä playoff-ottelussa tehot 2+8=10. Hän teki ensimmäisen NLA-maalinsa 27. tammikuuta 2013 vieraissa EHC Bieliä vastaan.
Schlumpf nousi kaudella 2013–2014 Luganon varakapteeniksi. Kesken kauden 2014–2015, marraskuussa 2014 hän siirtyi EV Zugiin. Kaudella 2016–2017 Schlumpf eteni joukkueen kanssa aina NLA:n finaaleihin saakka, mutta mestaruuden vei kuitenkin SC Bern otteluvoitoin 4–2.
Schlumpf edusti Sveitsiä Pyeongchangin olympiakisoissa 2018. Hän pelasi myös MM-kilpailuissa vuosina 2014 ja 2017. Yhteensä Schlumpf on pelannut 55 A-maaottelua tehopistein 4+5=9. Hän teki A-maajoukkuedebyyttinsä Euro Hockey Challengessa 5. huhtikuuta 2013 Fribourgissa Venäjää vastaan. Schlumpf sai ottelussa myös syöttöpisteen Matthias Bieberin tekemään maaliin. Hän keräsi myös yhden kahden minuutin jäähyn kampituksesta. Ensimmäisen A-maajoukkuemaalinsa Schlumpf teki Euro Hockey Challengessa 9. huhtikuuta 2014 Rapperswil-Jonassa Ruotsia vastaan.
Schlumpf pelasi myös alle 20-vuotiaiden MM-kilpailuissa vuosina 2010 ja 2011 sekä alle 18-vuotiaiden MM-kilpailuissa vuonna 2008, jolloin Schlumpf valittiin Slovakiaa vastaan pelatun putoamissarjan ottelun päätteeksi Sveitsin ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2008. Yhteensä Schlumpf on pelannut 27 nuorten ja 44 poikien maaottelua.
Mercedes-Benz A-sarja (W177)
Mercedes-Benz W177 on Mercedes-Benz A-sarjan neljännen sukupolven malli, jota on valmistettu vuodesta 2018 lähtien. Se korvasi edeltäneen W176-mallin. Autoa valmistetaan Saksan ja Unkarin lisäksi Uudenkaupungin tehtaalla Suomessa.
Mercedes-Benz W177 esiteltiin helmikuussa 2018 Amsterdamissa. Neliovisen sedan-mallin ensiesittely oli Pekingin autonäyttelyssä saman vuoden huhtikuussa.
Mallivaihtoehdot ovat A 160, A 180, A 200, A 220, A 250 ja A 180d. A 160- (109 hv), A 180- (136 hv) ja A 200 (163 hv) -malleissa on sama 1,4-litrainen turboahdettu bensiinimoottori, A 220- (190 hv) ja A 250 (224 hv) -malleissa on 2,0-litrainen turboahdettu bensiinimoottori ja A 180d:ssä 1,5-litrainen (114 hv) dieselmoottori.
Psychic Chasms
Psychic Chasms on yhdysvaltalaisen elektronista popmusiikkia tuottavan yhtyeen Neon Indianin esikoisalbumi, jonka Lefse Records julkaisi 13. lokakuuta 2009. Albumista julkaistiin vuonna 2010 erikoisversio nimellä Mind Ctrl: Psychic Chasms Posessed, joka sisältää alkuperäiset kappaleet, yhden bonuskappaleen ja seitsemän remix-kappaletta.Musiikkisivusto Pitchfork sijoitti albumin sijalle 17. "The Top 50 Albums of 2009" -listalla. Albumi sai positiivista palautetta kriitikoilta.
Jurij Repe
Jurij Repe (s. 17. syyskuuta 1994 Kranj, Slovenia) on slovenialainen jääkiekkopuolustaja, joka pelaa Tšekin toiseksi korkeimmalla sarjatasolla 1. česká hokejová ligan HC Kladnossa.
Repe on HK Bledin kasvatti. Hän siirtyi jo 15-vuotiaana Tšekkiin HC Třinecin junioreihin kaudeksi 2009–2010. QMJHL-joukkue Saint John Fog Devils varasi Repen 34. pelaajana . Hän siirtyi joukkueeseen kaudeksi 2012–2013. Kaudella 2013–2014 Repe oli seitsemällä osumallaan Fog Devilsin eniten maaleja tehnyt puolustaja Olivier LeBlancin kanssa.
Toukokuussa 2014 Repe teki sopimuksen Tšekin toiseksi korkeimmalla sarjatasolla 1. česká hokejová ligassa pelaavan AZ Havířovin kanssa. Hän teki sittemmin sopimuksen HC Třinecin Extraliga-joukkueen kanssa. Repe pelasi siellä kauden 2014–2015 aikana yhden runkosarjaottelun. Hän keräsi debyytissään neljä jäähyminuuttia ja teholukeman +2. Suurimman osan kaudestaan Repe pelasi kuitenkin lainalla Havířovissa. Kaudeksi 2015–2016 Třinec lainasi hänet 1. ligan HC Kladnoon. Repe pelasi kauden aikana Extraligassa kaksi playoff-ottelua.
Kaudella 2017–2018 Repe jatkaa Kladnossa joukkueen omana sopimuspelaajana.
Repe valittiin Slovenian joukkueeseen Pyeongchangin olympiakisoihin 2018, joiden karsinnoissa hän myös pelasi. Repe pelasi myös MM-kilpailuissa vuonna 2017 sekä IA-divisioonan MM-kilpailuissa vuonna 2016, jolloin hän voitti kultaa.
Repe pelasi myös alle 20-vuotiaiden IA-divisioonan MM-kilpailuissa vuosina 2012 ja 2013 sekä alle 18-vuotiaiden I-divisioonan MM-kilpailuissa vuonna 2011, jolloin hän voitti B-lohkon kultaa. Repe pelasi myös IA-divisioonan MM-kilpailuissa vuonna 2012, jolloin hän toimi Slovenian kapteenina sekä IB-divisioonan MM-kilpailuissa vuonna 2010, jolloin hän voitti kultaa.
Neon Indian
Neon Indian on yhdysvaltalainen elektronisen musiikin yhtye Dentonista, Texasista. Yhtyeen musiikin säveltää meksikolaissyntyinen Alan Palomo (s. 24. heinäkuuta 1988), joka tunnetaan myös työstään yhtyeen Ghosthustler kanssa sekä sooloartistina nimeltä VEGA.
Yhtyeen esikoisstudioalbumi "Psychic Chasms" julkaistiin lokakuussa 2009. "Rolling Stone" nimesi Neon Indianin yhdeksi vuoden 2010 parhaista uusista yhtyeistä. Heidän toinen studioalbuminsa "Era Extraña" julkaistiin syyskuussa 2011 ja kolmas, "Vega Intl. Night School", lokakuussa 2015.
Fiban
Finnish Business Angel Network eli FiBAN (mediassa usein myös Fiban) on suomalainen yksityisten enkelisijoittajien voittoatavoittelematon yhdistys ja yksi maailman suurimmista bisnesenkeliverkostoista.
Yhdistyksen tavoitteena on edistää yksityishenkilöiden sijoitustoimintaa listaamattomiin yrityksiin, joilla on mahdollisuus kasvuun. Toiminnan tarkoituksena on kasvattaa ja kehittää yksityisten sijoittajien eli enkelisijoittajien ammattikuntaa muun muassa koulutusten ja tapahtumien avulla.
Vuodesta 2013 Fiban on jakanut Vuoden bisnesenkeli -palkintoja, joilla nostetaan esiin yksityissijoittajia, jotka ovat tehneet merkittäviä startup-sijoituksia, auttaneet osallistumisellaan startupeja kasvamaan tai tukeneet Suomen ekosysteemin kehittämistä. Fibanin hallitus valitsee voittajat heille tehtyjen ehdotusten perusteella.
Fiban perustettiin joulukuussa 2010 noin 20 yksityishenkilön voimin. Perustajien joukossa oli muun muassa Juha Kurkinen ja Jari Ovaskainen.
Vuonna 2012 Fibanin toimitusjohtajana aloitti Jan D. Oker-Blom. ja vuonna 2013 yhdistykseen kuului noin 330 sijoittajaa.
Vuonna 2017 Fibanin toimitusjohtaja Jan D. Oker-Blom siirtyi Loviisan kaupunginjohtajaksi ja hänen seuraajakseen valittiin Reidar Wasenius, joka oli aiemmin johtanut maailman suurimman startup-kiihdytysohjelman, Founder Instituten, toimintaa Suomessa.
Vuonna 2017 Fiban sai yhteisöpalkinnon presidentti Sauli Niinistön jakaessa erilaisia kansainvälistymispalkintoja. Palkinnonjakotilaisuudessa Oker-Blom totesi, että FIBAN pyrkii edistämään erityisesti disruptiivisilla markkinoilla toimivien kasvuyritysten maailmanvalloitusta, mikä hyödyttää niin Suomea kuin riskejä ottavia sijoittajiakin.
Vuonna 2018 yhdistykseen kuului yli 640 hyväksyttyä sijoittajajäsentä.
Sovznak
Sovznak () tarkoittaa vekseleitä, jotka olivat "de facto" Neuvosto-Venäjän valuutta vuosina 1919–1924. Sana sovznak oli lyhenne sanoista Советские знаки ("Sovetskije znaki"). Sovznakeihin ei viitattu rahana, sillä kommunismin oli tarkoitus poistaa rahan tarve yhteiskunnassa ja sovznakeihin turvautumista pidettiin väliaikaisena järjestelynä.
Kuka ei kuulu joukkoon?
Kuka ei kuulu joukkoon? () on Louis Sacharin kirjoittama lastenromaani, joka julkaistiin vuonna 1989. Otava julkaisi Suvi Mikkolan suomentaman teoksen vuonna 2005.
Wierden
Wierden on kunta ja kaupunki Itä-Alankomaissa, Overijsselin provinssissa.
Wierdenin kunnassa sijaitsevat myös seuraavat kaupungit: Enter, Hoge Hexel, IJpelo, Notter, Rectum, ja Zuna.
Kunnassa on 10 alakoulua ja yksi yläaste. Kunnassa on myös kaksi jalkapalloklubia, kaksi tennisklubia ja yksi lentopalloklubi. Wierdenissä on kolme hautausmaata joista yksi on tällä hetkellä käytössä. Wierdenin pormestari on Henk Robben, joka on myös hallituksen puheenjohtaja.
Keskikesällä Wierdenissä juhlitaan kolmen päivän pituista WieZo-juhlaa, joka alkaa torstaina ja loppuu lauantaina. Juhlan aikana Binnenhofissa pidetään joka ilta kaksi musiikkiesitystä.
Wierden on ystävyyskunta seuraavien kuntien kanssa.
Vuonna 2010 kunnanneuvosto päätti lopettaa kuntienvälisen yhteistyön isojen hintojen ja pienien hyötyjen takia.
Saksan Bundesliigan kausi 1964–1965
Saksan Bundesliigan kausi 1964–1965 oli järjestyksessään toinen Bundesliigan, Länsi-Saksan pääsarjan kausi. Se alkoi 22. elokuuta 1964 ja päättyi 15. toukokuuta 1965. Hallitsevana mestarina kauteen lähti 1. FC Köln.
Mestaruuden voitti Werder Bremen ja alemmalle sarjatasolle putosi Hertha BSC. Tuloksellisesti Karlsruher SCn ja FC Schalke 04:n olisi pitänyt pudota Regionalligaan kaudeksi 1965–1966, mutta Saksan jalkapalloliitto katsoi Hertha Berlinin toimineen sääntöjen vastaisesti siirtomaksujen, bonuksien ja pelaajapalkkioiden kanssa. Tilintarkastusten jälkeen todettiin, että todisteet riittävät epäämään Hertha Berlinin lisenssin.
Kaudella 1964–1965 nähtiin Bundesliigassa ensimmäistä kertaa brasilialaisia pelaajia. Zézéstä tuli ensimmäinen brasilialainen Bundesliigassa, kun hän pelasi FC Kölnin paidassa Hertha Berliniä vastaan 22. elokuuta 1964. Ensimmäinen brasilialainen maalintekijä Bundesliigassa oli Raoul Tagliari, joka teki maalin 21. marraskuuta 1964 Meidericher SV:n paidassa Nürnbergiä vastaan.
Jokainen joukkue pelasi toisiaan vastaan kaksi kertaa kauden aikana: kerran kotona ja kerran vieraissa. Voitosta joukkue sai kaksi, tasapelistä yhden ja häviöstä nolla pistettä. Kauden päätteeksi eniten pisteitä kerännyt joukkue voitti mestaruuden ja kaksi viimeiseksi jäänyttä joukkuetta olisi pudonnut silloiseen Regionalligaan, mutta Hertha Berlinin ongelmien takia joukkueelle ei myönnetty lisenssiä ja näin kaksi viimeiseksi sijoittunutta säilyivät. Jos kaksi tai useampi joukkue olisi päätynyt tasapisteisiin, olisi ratkaistu mestari maalikeskiarvolla, joka oli yleisesti käytössä ennen maalieroa.
Bundesliigan mestari ansaitsi osallistumisoikeuden Mestarien liigan edeltäjään Euroopan Cupiin kaudeksi 1965–1966.
Preußen Münster ja 1. FC Saarbrücken putosivat Regionalligaan edellisen kauden päätteeksi. Heidän tilalleen nousivat Hannover 96 ja Borussia Neunkirchen.
Alberobellon trullitalot
Alberobellon trullitalot (, yks. "trullo", mon. "trulli"; ) on Unescon maailmanperintökohde Kaakkois-Italiassa Apulian alueella Barin metropolikaupungissa Alberobellon kunnassa. Talot ovat esimerkki seudulla esihistorialliselta ajalta alkaen käytetystä rakennustekniikasta. Trullitalot ovat tyypillisesti pyöreitä. Ne on rakennettu ilman laastia latomalla kalkkikiven kappaleita päällekkäin kivimuurien tapaan.
Suojelualueen laajuus on 11 hehtaaria, ja sillä sijaitsee noin 1 600 trullirakennusta.
Oulun yliopiston arkkitehtuurin yksikkö
Oulun yliopiston arkkitehtuurin yksikkö (aiemmin "Oulun yliopiston arkkitehtiosasto" ja "Oulun yliopiston arkkitehtuurin tiedekunta") on yksi Oulun yliopiston teknillisen tiedekunnan yksiköistä. Oulun yliopisto yhdisti arkkitehtuurin ja kaivannaisalan tiedekunnat osaksi teknillistä tiedekuntaa 2018.
Arkkitehtikoulutus Oulun yliopistossa alkoi 1959 ja sen ensimmäisenä professorina toimi Olli Pöyry. Reima Pietilän professorikaudella 1970-luvulla arkkitehtiosastolla sai alkunsa postmodernistisen arkkitehtuurin koulukunta Oulun koulu.
Arkkitehtiosasto toimi vuoteen 2017 Oulun keskustassa rakennuksessa, joka oli Oulun yliopiston ensimmäinen toimipaikka ennen Linnanmaan kampuksen valmistumista.
Kimmo Mikkola
Kimmo Tapio Mikkola (s. 10. syyskuuta 1951 Helsinki) on markkinaoikeuden ylituomari.
Kimmo Mikkola syntyi everstiluutnantti Heikki Mikkolan ja liikkeenharjoittaja Eeva Roosin perheeseen. Hänen puolisonsa vuodesta 1971 on lehtori Anne-Maria Kojamo. Mikkola tuli ylioppilaaksi 1973 ja valmistui oikeustieteen kandidaatiksi Helsingin yliopistosta 1980. Hän oli Kouvolan hovioikeuden esittelijä ja viskaali 1982–1990 ja korkeimman oikeuden esittelijä ja oikeussihteeri 1984–1999. Helsingin käräjäoikeuden käräjätuomarina Mikkola toimi 1999–2007 ja osastonjohtajana 2006–2007. Markkinaoikeuden ylituomariksi hänet nimitettiin vuonna 2007. Mikkola on toimittanut teokset "Korkeimman oikeuden ratkaisuja" (1995), (1996), (1997), (1998) ja (1999) sekä teoksen "Korkeimman oikeuden ratkaisut. Hakemisto 1985–1995" (1996).
Moscow Calling
Moscow Calling on venäläisen rock-yhtye Gorky Parkin toinen studioalbumi. Se julkaistiin lokakuussa 1991.
Saksan Bundesliigan kausi 1965–1966
Saksan Bundesliigan kausi 1965–1966 oli järjestyksessään kolmas Bundesliigan, Länsi-Saksan pääsarjan kausi. Se alkoi 14. elokuuta 1965 ja päättyi 28. toukokuuta 1966. Hallitsevana mestarina kauteen lähti Werder Bremen.
Kaudella 1965–1966 Bundesliigassa mukana olivat ensimmäistä kertaa kaksi sittemmin eniten Bundesliigamestaruuksia voittanutta joukkuetta, Borussia Mönchengladbach ja FC Bayern München. Kausi oli myös ensimmäinen, kun yhdestä kaupungista tuli kaksi liigajoukkuetta saman kauden aikana. Bayernista oli tuolla kaudella mukana FC Bayern Münchenin lisäksi 1860 München, joka voitti ensimmäistä kertaa mestaruuden.
Borussia Dortmund sijoittui toiseksi maalikeskiarvon turvin Bayern Müncheniin nähden. Heillä oli myös mahdollisuus voittaa mestaruuskin, mutta joukkue hävisi 1860 Münchenille toiseksi viimeisellä kierroksella 0–2. Dortmund ei kuitenkaan jäänyt kaudella ilman pokaalia, sillä saksalaiset voittivat Liverpoolin Cupvoittajien Cupin finaalissa 2–1.
Alemmalle sarjatasolle putosivat Borussia Neunkirchen ja Tasmania Berlin. Tasmania Berlin teki kaudella 1965–1966 useita nöyryyttäviä ennätyksiä, joista osa on edelleen voimassa. Joukkue keräsi historiallisen vähän pisteitä (8) ja voittoja (2), eniten tappioita (28) sekä teki vähiten (15) ja päästi eniten maaleja (108).
Jokainen joukkue pelasi toisiaan vastaan kaksi kertaa kauden aikana: kerran kotona ja kerran vieraissa. Voitosta joukkue saa kaksi, tasapelistä yhden ja häviöstä nolla pistettä. Kauden päätteeksi eniten pisteitä kerännyt joukkue voitti mestaruuden ja kaksi viimeiseksi jäänyttä joukkuetta putosi silloiseen Regionalligaan. Jos kaksi tai useampi joukkue olisi päätynyt tasapisteisiin, ratkottaisiin mestari maalikeskiarvolla, joka oli yleisesti käytössä ennen maalieroa.
Bundesliigan mestari ansaitsi osallistumisoikeuden Mestarien liigan edeltäjään Euroopan Cupiin kaudeksi 1966–1967.
Hertha BSC putosi Regionalligaan edellisen kauden päätteeksi, koska joukkue ei saanut lisenssiä maksuongelmien takia. Herthan tilalle Bundesliigaan nousi toinen berliiniläisseura Tasmania Berlin. Bundesliigaan olivat nousseet FC Bayern München ja Borussia Mönchengladbach.
Boca Raton (Florida)
Boca Raton on kaupunki Palm Beachin piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 84 394. Kaupungin pormestarina toimii nykyisin republikaanisen puolueen Susan Haynie.
The Lament for Icarus
The Lament for Icarus (1898) on englantilaisen taiteilijan Herbert James Draperin kankaalle maalaama öljymaalaus. Maalaus on esillä Tate Britain -museossa Lontoossa.
Jääportit (albumi)
Jääportit on Jääportit-yhtyeen viides studioalbumi, joka julkaistiin helmikuussa 2018. Albumi äänitettiin ja tuotettiin Jääportit-studiolla vuosina 2016–2018. Musiikin tuottamisen lisäksi Tuomas M. Mäkelä on suunnitellut myös levyn kannet.
North Charleston
North Charleston on kaupunki Berkeleyn, Charlestonin ja Dorchesterin piirikunnissa, Etelä-Carolinan osavaltiossa, Yhdysvalloissa. Kaupungin väkiluku oli vuoden väestönlaskennassa 97 471. North Charleston on osavaltion kolmanneksi suurin kaupunki.
Vicenza ja Veneton palladiolaiset villat
Vicenza ja Veneton palladiolaiset villat (, ) on Unescon maailmanperintökohde Koillis-Italiassa Veneton alueella. Kokonaisuuteen kuuluu 23 Andrea Palladion 1500-luvulla suunnittelemaa rakennusta Vicenzan kaupungissa sekä 24 rakennusta muualla Venetossa.
Venetsian tasavallan aikaan eläneen Palladion mukaan on nimetty antiikin Rooman arkkitehtuuria jäljittelevä arkkitehtuurin tyylisuunta palladiolainen arkkitehtuuri.
Ermal Meta
Ermal Meta (s. 20. huhtikuuta 1981 Fier, Albania) on italialais-albanialainen laulaja ja lauluntekijä. Hän oli osa "Ameba4" ja "La Fame di Camilla" -yhtyeitä, jotka molemmat kilpailivat San Remon musiikkifestivaalien nuorten kategoriassa. Meta aloitti soolouransa, sen jälkeen kun hänestä tuli lauluntekijä lukuisille italialaisille artisteille, julkaisten kaksi studioalbumia: "Umano" (2016) ja "Vietato morire" (2017). Jälkimmäinen albumi saavutti ykkössijan Italian musiikkilistoilla ja siitä julkaistiin single samalla nimellä, joka sijoittui kolmanneksi vuoden 2017 San Remon musiikkifestivaaleilla saaden myös kriitikoiden "Mia Martini" -palkinnon.
Yhdessä Fabrizio Moron kanssa hän voitti vuoden 2018 San Remon musiikkifestivaalit kappaleella "Non mi avete fatto niente" ja edusti näin Italiaa vuoden 2018 Eurovision laulukilpailussa.
Ermal Meta syntyi Fierissä, Albaniassa ja muutti 13-vuotiaana Bariin, Mezzogiornoon yhdessä perheensä kanssa. Meta esiintyi ensimmäisen kerran kitaristina osana italialaista "Ameba4" -yhtyettä, joka kilpaili vuoden 2006 San Remon musiikkifestivaalien nuorten kategoriassa kappaleella "Rido... forse mi sbaglio".
Vuonna 2007 Ermalista tuli "La Fame di Camilla" -yhtyeen keulamies, päälaulaja ja -lauluntekijä. Vuonna 2009 Universal Music Group julkaisi yhtyeen debyyttialbumin nimeltä "La Fame di Camilla". Myöhemmin bändi julkaisi albuminsa nimeltä "Buio e luce" ja samannimisen kappaleen joka kilpaili vuoden 2010 San Remon musikkifestivaalien nuorten kategoriassa, sekä albumin nimeltä "L'attesa" (2012). Bändi hajosi vuonna 2013.
Meta aloitti soolouransa sen jälkeen kun hän oli kirjoittanut kappaleita lukuisille italialaisille artisteille kuten Marco Mengonille, Emma Marronelle, Chiara Galiazzolle, Annalisa Scarronelle, Patty Pravolle sekä Lorenzo Fragolalle. Heinäkuussa 2013 hän esiintyi featuring-artistina Patty Pravon singlellä nimeltä "Non mi interessa". Vuonna 2014 hän osallistui italialaisen tv-sarjan nimeltä "Braccialetti rossi" musiikin tekemiseen, esittäen kappaleen nimeltä "Tutto si muove". Vuonna 2016 Meta osallistui 66. San Remon musiikkifestivaaleihin kappaleella "Odio le favole" sijoittuen kolmanneksi nuorten kategoriassa. "Odio le favole" oli osa hänen debyyttialbumia nimeltä "Umano". Hän palasi kilpailuun vuonna 2017 kappaleella "Vietato morire" kilpaillen ensi kertaa "Big Artists" -kategoriassa. Kilpailun kolmannessa jaksossa hän esitti cover-version Domenico Modugnon kappaleesta "Amara terra mia" saaden "Best Cover Performance" -palkinnon. Meta sijoittui kilpailussa kolmanneksi ja sai kriitikoiden "Mia Martini" -palkinnon. Hänen toinen albuminsa nimeltä "Vietato morire" julkaistiin 10. helmikuuta 2017. Albumi sisältää dueton italialaisen laulaja-lauluntekijän Elisa Toffolin kanssa.
Maaliskuussa 2017 Meta valittiin tuomariksi italialaisen talentkilpailun nimeltä "Amici di Maria De Filippi" 16. tuotantokaudelle.
11. helmikuuta 2018 Meta yhdessä Fabrizio Moron kanssa voittivat San Remon "Big Artists" -kategorian kappaleella "Non mi avete fatto niente" ja näin edustivat Italiaa vuoden 2018 Euroviisuissa.
Pat Green
Patrick Craven ”Pat” Green (s. 5. huhtikuuta 1972 San Antonio, Texas) on yhdysvaltalainen country-laulaja.
Auri (yhtye)
Auri on suomalainen yhtye, jonka muodostavat Johanna Kurkela sekä Nightwishissä soittavat Tuomas Holopainen ja Troy Donockley.
Kolmikko sai idean yhtyeestä alun perin jo vuonna 2011, mutta eivät muilta kiireiltään ryhtyneet sitä silloin toteuttamaan. Donockley oli kuitenkin jo kirjoittanut Aurille ensimmäisen kappaleen. Nightwishin jäätyä tauolle vuonna 2017 Auri aloitti kappaleiden työstämisen. Holopainen kertoi Nightwishin jääneen tauolle hänen luovuuden puutteensa vuoksi. Hän kuitenkin löysi jälleen inspiraation Aurin kanssa työskennellessään.
Aurin samanniminen debyyttialbumi julkaistiin 23. maaliskuuta 2018. Yhtyeen ensimmäinen single "Night 13" julkaistiin 26. tammikuuta.
Rodrigo Bentancur
Rodrigo Bentacur (s. 25. heinäkuuta 1997 Nueva Helvecia) on uruguaylainen jalkapalloilija, joka edustaa Italian Serie A:ssa pelaavaa Juventusta ja on pelipaikaltaan keskikenttäpelaaja. Bentacur siirtyi Juventukseen lainalle argentiinalaisesta Club Atlético Boca Juniors -joukkueesta 1. heinäkuuta 2017.
PKN Orlen
PKN Orlen S.A. eli koko nimeltään Polski Koncern Naftowy Orlen SA on puolalainen öljyteollisuuskonserni. Yritys on Puolan suurin öljypohjaisten ja petrokemiallisten tuotteiden valmistaja ja jakelija. PKN Orlen on perustettu 7. syyskuuta 1999 ja yhtiön pääkonttori sijaitsee Płockissa.
Yhtiö jalostaa raakaöljystä bensiiniä, dieseliä, polttoöljyä, lentokonebensiiniä, muoveja, aromaattisia hiilivetyjä ja muita petrokemikaaleja. PKN Orlen myös kartoittaa, etsii ja poraa hiilivetyjä sekä tuottaa, jakelee ja käy kauppaa sähkö- ja lämpövoimalla. PKN Orlen -konsernin jalostamot Płockissa, Trzebiniassa ja Jedliczessä edustavat noin 70 prosenttia Puolan jalostamokapasiteetista. Yhtiö omistaa Keski-Euroopan suurimman polttoaineasemaketjun, joka ulottuu Puolan lisäksi Saksaan, Tšekkiin ja Liettuaan. Runsaalla 2 700 bensa-asemalla käytettyjä brändejä ovat Orlen, Bliska, Benzina, Benzina Plus ja Ventus.
Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan toiseksi merkittävin osake (13. helmikuuta 2018 paino 12,0 %).
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 680. Se luokiteltiin tällä listalla Puolan suurimmaksi pörssiyritykseksi. PKN Orlenin markkina-arvo oli 11,2 miljardia Yhdysvaltain dollaria (toukokuussa 2017) ja liikevaihto 20,2 miljardia dollaria (2016).
WIG20
WIG20 tai WIG 20 (WIG on lyhennys: ) on puolalaisen Varsovan pörssin tärkein osakeindeksi. Indeksissä on mukana 20 pörssin markkina-arvoltaan suurinta ja vaihdetuinta puolalaista yritystä. Osakeindeksin laskeminen aloitettin 16. huhtikuuta 1994 alkupistemäärällä 1000.
Seuraavat osakkeet olivat mukana Varsovan pörssin WIG20-indeksissä helmikuussa 2018:
Infante don Pelayo (1792)
Infante don Pelayo oli Espanjan laivaston vuonna 1791 vesille laskettu 74-tykkinen San Ildefonso -luokan kaksikantinen linjalaiva.
Alus tilattiin Havannasta ja laskettiin vesille 1791.
Alus osallistui 14. helmikuuta 1797 Cabo de São Vicenten taisteluun päällikkönään Cayetano Valdés. Taistelussa aluksen miehistöstä sai surmansa neljä ja haavoittui saman verran. Taistelun jälkeen alus oli Cádizissa saarrettuna.
Alus luovutettiin vuonna 1802 Ranskan laivastolle, joka nimesi sen "Desaix'ksi". Alus poistettiin palveluksesta vuonna 1804.
Faron Pharmaceuticals
Faron Pharmaceuticals on suomalainen kliinisen vaiheen lääkekehitysyhtiö .
Yritys on listautunut Lontoon pörssin AIM-markkinapaikalle marraskuussa 2015 .
Faron kehittää lääkekandidaatteja äkilliseen hengitysvaikeusoireyhtymään eli ARDS:ään sekä syövän immunoterapiaan .
Yritys on perustettu Turussa vuonna 2007 ja sen toimitusjohtaja on Markku Jalkanen .
Astro (yhtye)
Astro (hangul: 아스트로) on eteläkorealainen poikabändi, jonka perusti vuonna 2015 Fantagio.
Ryhmä teki debyyttinsä vuonna 2016, ja se koostuu kuudesta jäsenestä MJ, Jin Jin, Eunwoo, Moon Bin, Rocky ja Sanha.
Elokuussa 2015 ilmoitettiin, että levy-yhtiö Fantagio suunnitteli uuden poikabändin perustamista nimellä Astro. Bändi koostuisi kuudesta jäsenestä Jin Jin, MJ, Eunwoo, Moon Bin, Rocky ja Sanha. He aloittivat toimintansa myöhemmin samana kuukautena helmikuulle suunniteltua debyyttiä varten.
He herättivät huomiota jo ennen debyyttiään esiintymällä draamasarjassa "To Be Continued".  "To Be Continued" oli ryhmän debyyttiprojekti ja sarjaan osallistui myös muita artisteja ja näyttelijöitä Fantagiosta. Tammikuussa 2016 he esiintyivät myös reality-ohjelmassa ASTRO, OK! Ready.  Ohjelman näytti televisioyhtiö MBC Music. Tammikuussa ilmoitettiin ryhmän debyyttipäiväksi 23. helmikuuta 2016.
13. helmikuuta 2016 julkaistiin ensimmäinen teaservideo ryhmän debyytistä ja 16. helmikuuta julkaistiin kooste tulevan Spring Up -albumin kappaleista. Ensimmäinen teaservideo debyyttisinglen musiikkivideosta julkaistiin 18. helmikuuta. ja 23. helmikuuta julkaistiin koko ”Hide & Seek” -singlen musiikkivideo, sekä Spring Up -albumi. Albumi sisältää yhteensä viisi kappaletta.
Ensimmäisen albumin jälkeen Astro on julkaissut viisi albumia Summer Vibes, Autumn Story, Winter Dream, Dream Part.01 ja Dream Part.02
Antti Mikkola (näyttelijä)
Antti Mikkola (s. 6. huhtikuuta 1978 Tampere) on suomalainen näyttelijä, teatteriohjaaja ja käsikirjoittaja. Hän on yksi tamperelaisen Teatteri Siperian perustajajäsenistä.
Mikkola valmistui näyttelijäksi Teatterikorkeakoulusta 2002. Hän on työskennellyt näyttelijänä Tampereen Työväen Teatterissa sekä Hämeenlinnan ja Vaasan kaupunginteattereissa. Vuonna 2005 Mikkola oli mukana perustamassa Teatteri Siperiaa ja on ollut aktiivisesti mukana Siperian produktioissa. Näyttämötaiteellisen uransa ohella Mikkola on työskennellyt kouluttajana.
Mikkolan näyttämötehtäviin lukeutuu muun muassa Vexi Salmen rooli musikaalissa "Villit vuodet". Hän on näytellyt myös nimiosat teoksissa "Peter Pan" ja "Amadeus".
Näytelmäkirjailijana yksi Mikkolan suosikkiaiheita on ihmisten käyttäytyminen vastoin heidän omia ihanteitaan. Hän ammentaa tematiikkansa usein nyky-Suomesta ja yhtenä tunnusomaisena piirteenä on voimakas paikallisuuden tuntu. Naisten ja vallan problematiikkaan paneutuva "Kuningatarleikit" on esitetty muun muassa Tampereen Teatterikesässä, Seinäjoen kaupunginteatterissa ja Mexico Cityn Dramafest -teatterifestivaaleilla kesällä 2012.
Mikkola on ohjannut omien näytelmiensä lisäksi muun muassa mopoautoversion klassikkodraamasta "Romeo ja Julia" (2014) sekä Jouko Turkan ja Juha Turkan kirjoittaman näytelmän "Rakkaita pettymyksiä rakkaudessa" (2016).
Valkokankailla Mikkola on tehnyt sivurooleja. Jarmo Lampelan palkitussa episodielokuvassa "Joki" hän näytteli Santeria. Claes Olssonin sisällissotakuvauksessa "Taistelu Näsilinnasta 1918" hän näytteli punaisten johtajaa. Televisiosarjoissa Mikkola on näytellyt aina 1990-luvun puolestavälistä alkaen, jolloin hänellä oli Matias Kunkaisen rooli Yle TV2:n draamasarjassa "Elämän suola". Niin ikään TV2:n epookkidraamassa "Hovimäki" hän näytteli Lennart Lindhofin roolin. Minisarjassa "Sata lasissa" Mikkola näytteli Peltosta. Yleisradion tuottaman elokuvasarjan "Rakkaus ja laki" toisessa osassa, "Vanhempain rakkaus", Mikkolalla oli Martin osa.
Antti Mikkolan puoliso oli näyttelijä Miina Maasola, joka menehtyi auto-onnettomuuden seurauksena helmikuussa 2014.